**BENDRADARBIAVIMO SUTARTIS**

2016 m. rugpjūčio d. Nr.

Vilnius

**Jaunimo reikalų departamentas prie Socialinės apsaugos ir darbo ministerijos** (toliau – Jaunimo reikalų departamentas),įstaigos kodas 188681478, atstovaujamas direktoriaus Vydūno Trapinsko, veikiančio pagal Jaunimo reikalų departamento nuostatus, patvirtintus Lietuvos Respublikos socialinės apsaugos ir darbo ministro 2006 m. balandžio 11 d. įsakymu Nr. A1-100 „Dėl Jaunimo reikalų departamento prie Socialinės apsaugos ir darbo ministerijos nuostatų patvirtinimo“ (nauja redakcija: 2015 m. sausio 30 d. įsakymu A1-51), ir

**Šilalės rajono savivaldybės administracija** (toliau – Savivaldybės administracija), k. 188773720, buveinės adresas J. Basanavičiaus g. 2, 75138 Šilalė, atstovaujama Šilalės rajono savivaldybės administracijos direktoriaus Raimundo Vaitiekaus, veikiančio pagal Šilalės rajono savivaldybės tarybos 2016 m. rugpjūčio 4 d. sprendimą Nr. „Dėl pritarimo bendradarbiavimo sutarčiai, kuriant savanoriškos veiklos modelį bei jį išbandant Šilalės rajono savivaldybėje“, sudaro šią Bendradarbiavimo sutartį (toliau – Sutartis).

1. **BENDRADRABIAVIMO TIKSLAS**
2. Jaunimo reikalų departamentas ir Savivaldybės administracija (toliau – Šalys) sudaro šią Sutartį,

kurios tikslas yra:

* 1. siekti jaunimo savanoriškos veiklos modelio sukūrimo Šilalės rajono savivaldybėje

(toliau – Savivaldybė);

* 1. išbandyti jaunimo savanoriškos veiklos modelį Savivaldybėje.

1. **SUTARTINIAI ĮSIPAREIGOJIMAI**
2. Savivaldybės administracija įsipareigoja:
   1. patvirtinti darbo grupę ir organizuoti jos posėdžius, siekiant jaunimo savanoriškos

veiklos modelio sukūrimo Savivaldybėje.

1. Jaunimo reikalų departamentas įsipareigoja:
   1. deleguoti jaunimo reikalų departamento atstovą į darbo grupę;
   2. užtikrinti metodinį palaikymą, konsultuoti, teikti pagalbą, siekiant jaunimo

savanoriškos veiklos modelio sukūrimo Savivaldybėje.

1. Šalys įsipareigoja:
   1. keistis ir dalintis aktualia informacija;
   2. keistis ir dalintis atliktų tyrimų, susijusių su jaunimo poreikiais, problemomis,

galimybėmis, duomenimis ir rezultatais;

* 1. derinti rengiamus teisės aktų, programų projektus, kurie susiję su jaunimo savanoriškos

veiklos modelio sukūrimu;

* 1. skleisti aktualią informaciją, gautą iš antrosios Šalies;
  2. konsultuoti, teikti metodinę pagalbą jaunimo poreikių, darbo su jaunimu klausimais;
  3. bendradarbiauti ir prisidėti rengiant informacinę medžiagą, skirtą jaunimui ir su jaunimu

dirbantiems specialistams.

1. **BAIGIAMOSIOS NUOSTATOS**

5. Sutarties įgyvendinimą koordinuoja Jaunimo reikalų departamento Jaunimo politikos

plėtros ir programų įgyvendinimo skyrius ir Šilalės rajono savivaldybės jaunimo reikalų koordinatorius.

6. Sutartis įsigalioja nuo jos pasirašymo dienos ir galioja iki 2016 m. gruodžio 31 d.

7. Sutarties galiojimo terminas gali būti pratęsiamas dar 1 (vieniems) metams.

8. Sutartis gali būti nutraukta Šalių susitarimu. Šalis, norėdama nutraukti Sutartį, apie tai

privalo pranešti raštu kitai Šaliai per 30 kalendorinių dienų.

9. Sutartis pasirašyta dviem egzemplioriais, turinčiais vienodą teisinę galią, po vieną

kiekvienai Sutarties Šaliai.

10. Sutarties pakeitimai, papildymai ar pratęsimas įforminami raštišku susitarimu, kuris

yra neatsiejama Sutarties dalis.

1. **ŠALIŲ REKVIZITAI**

|  |  |
| --- | --- |
| **Jaunimo reikalų departamentas**  **prie Socialinės apsaugos ir darbo**  **ministerijos**  Kodas: 188681478  Adresas: A. Vivulskio g. 5, 03162 Vilnius  Tel. (8 5) 249 7002  Faks. (8 5) 249 6354  El. paštas: [info@jrd.lt](mailto:info@jrd.lt)  Direktorius  **Vydūnas Trapinskas** | **Šilalės rajono savivaldybės administracija**  Kodas: 188773720  Adresas: J. Basanavičiaus g. 2, 75138 Šilalė  Tel. (8-449) 7 61 14  Faks. (8-449) 7 61 18  El. paštas: info@silale.lt  Direktorius  **Raimundas Vaitiekus** |